Nr. L 187/50 De Europæiske Fællesskabers Tidende 14. 7. 84 KOMMISSIONENS FORORDNING (EØF) Nr. 2020/84 af 13. juli 1984 om bemyndigelse af det tyske interventionsorgan til at sælge okseforfjerdinger med henblik på forarbejdning til konserves, som skal udgøre sikkerhedslagre KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (!), senest ændret ved akten vedrørende Grækenlands tiltrædelse, særlig artikel 7, stk. 3, og ud fra følgende betragtninger : Af strategiske grunde råder Forbundsrepublikken Tyskland over sikkerhedslagre af visse fødevarer ; blandt disse er konserves af oksekød; den nuværende situation på markedet for oksekød i Forbundsrepublikken Tyskland er karakteriseret ved  betydelige interventionsopkøb; i denne situation udgør umiddelbar anvendelse af en del af det således opkøbte kød til fremstilling af ovennævnte konserves en gunstig afsætningsmulighed for det pågældende kød ; det er derfor hensigtsmæssigt at give tilladelse til salg af dette kød, før det oplagres, til en pris, der svarer til købsprisen, med henblik på forarbejdning til konserves, som i Forbundsrepublikken Tyskland skal udgøre sikkerhedslagre for Land Berlin ; de i denne forordning fastsatte foranstaltninger er i overensstemmelse med udtalelse fra Forvaltningskomi- teen for Oksekød — UDSTEDT FØLGENDE FORORDNING : Artikel 1 Fra den 1. august 1984 og indtil udgangen af produk- tionsåret 1984/85 bemyndiges det tyske interventions- organ til at sælge op til 12 000 tons ferske eller kølede forfjerdinger, som det ligger inde med som følge af opkøb, der er foretaget i henhold til artikel 6 i forord- ning (EØF) nr. 805/68. Artikel 2 1. De i artikel 1 omhandlede produkter må kun sælges til offentlige tyske myndigheder og skal forar- bejdes til konserves, som skal udgøre sikkerhedslagre for Land Berlin. 2. Salgsprisen for de i artikel 1 omhandlede produkter er lig med prisen ved interventionsopkøb af hele eller halve kroppe, multipliceret med koeffici- enten 0,78. 3.  Idenne forordning forstås ved forfjerding den forreste del af den halve krop med samtlige knogler, bov og hals, lige udskåret med 8 ribben. Artikel 3 Forbundsrepublikken Tyskland giver Kommissionen meddelelse om de bestemmelser, der er truffet til gennemførelse af denne forordning. Artikel 4 Denne forordning træder i kraft den 1. august 1984. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. juli 1984. (') EFT nr. L 148 af 28. 6. 1968, s. 24. På Kommissionens vegne Poul DALSAGER Medlem af Kommissionen